Document ID: /roh_data/filtered/fineweb-2-filterrobots_roh.jsonl.gz/7358

Sustegn al commando strategic
Igl è mia intenziun che la Chanzlia federala gioghia ina rolla pli ferma en il sectur da l’identificaziun tempriva. Per cuntanscher quai collavurain nus cun experts externs, cun scienziads e cun la societad civila.
Walter Thurnherr, chancelier federal
Co guarda ora la Svizra per exempel l'onn 2030? Davant tge sfidas stat il pajais? A questas dumondas sa deditgescha la Chanzlia federala per il Cussegl federal. Ella persequitescha tendenzas internaziunalas e deducescha da talas il basegn d'agir politic. Sin questas constataziuns sa basa il program da legislatura che dura 4 onns, e da quel vegnan deducidas las finamiras annualas dal Cussegl federal. Il rapport da gestiun dal Cussegl federal infurmescha lura, sche questas finamiras èn vegnidas cuntanschidas u betg.